Diari Oficial de la Generalitat Valenciana


Sumari del DOGV 1991, del 25-03-1993 (1993/827490)

DECRET 39/1993, de 8 de març, del Govern Valencià, pel qual regula les ajudes als titulars de les explotacions que van resultar afectades per les baixes temperatures de maig i juny de 1992.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/03/08/39/dof/vci/html**

### Dades del document

Número de DOGV
:   1991

Data del DOGV
:   25-03-1993

Secció del DOGV
:   DISPOSICIONS GENERALS

Número del document
:   1993/827490


Data del document
:   08-03-1993

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 39/1993, de 8 de març, del Govern Valencià, el qual regula les ajudes als titulars de les explotacions que van resultar afectats per les baixes temperatures de maig i juny de 1992.  
La comarca d'Utiel-Requena presenta unes condicions agroclimàtiques que condicionen fortament la seua agricultura. Zona desfavorida, segons els criteris de la normativa comunitària; monocultiu de la vinya, del qual més del 80% és de la varietat boval, i un nivell de subscripció d'assegurances agràries superior a la mitjana de la província de València.  
A la darreria de maig de 1992, es va produir un fenomen climatològic caracteritzat per les baixes temperatures i l?absència de pluges que va afectar més d'un 50% de la superfície de la varietat boval, i es van originar unes pèrdues de collita molt elevades que han minvat considerablement la principal font d'ingressos de gran nombre de famílies.  
D'altra banda, en el supòsit que Agroseguro, SA, no indemnitzés els agricultors per aquest sinistre, comportaria conseqüències molt negatives per a la política de foment de la contractació d'assegurances agràries impulsada per la Conselleria d'Agricultura i Pesca.  
En virtut d'açò, a proposta del Conseller d'Agricultura i Pesca, i després de la deliberació del Govern Valencià, en la reunió del dia 8 de març de 1993,  
DECRETE  
Article primer  
La Conselleria d'Agricultura i Pesca concedirà ajudes econòmiques als titulars d'explotacions agrícoles, situades a la comarca Utiel-Requena i dedicades al cultiu de la vinya, varietat boval, que haguessen estat greument afectades per les baixes temperatures de maig i juny de 1992.  
Article segon  
Per poder accedir a les ajudes previstes en aquest decret caldrà que l'explotació hagués patit danys en la producció en un percentatge superior al 10%, que estigués assegurada dins el Pla d'Assegurances Agràries de 1992 i que hagués presentat, d'acord amb les condicions establertes, la declaració de sinistre corresponent.  
Article tercer  
Les ajudes revestiran la fórmula de crèdits subvencionats pel total dels interessos, d'acord amb les següents característiques:  
1) Quantia màxima: el valor de la indemnització que percebrà d'Agroseguro, SA, per la declaració de sinistre, amb un import màxim de 2.500.000 pessetes per agricultor.  
2) Termini: quatre anys.  
3) Amortització: el 15 de maig de 1997.  
4) Pagament d'interessos: anual.  
Article quart  
Les ajudes previstes en aquest decret que s'hagen concedit, restaran parcialment resoltes al moment que Agroseguro, SA, pague les corresponents indemnitzacions als agricultors beneficiaris d'aquestes ajudes.  
Article cinquè  
1. A la sol·licitud s'adjuntaran còpies autenticades dels documents següents:  
a) Número d?Identificació Fiscal.  
b) Pòlissa d'assegurances agràries, corresponent a 1992, de les explotacions afectades.  
c) Declaració de sinistre validada.  
2. No s'exigirà la justificació del compliment de les obligacions fiscals i davant la Seguretat Social als beneficiaris d'aquestes ajudes.  
DISPOSICIONS FINALS  
Primera  
Faculte els consellers d'Economia i Hisenda i d'Agricultura i Pesca per a l'elaboració d'un conveni de col·laboració en què s'especifiquen les característiques dels préstecs que concediran les entitats financeres, i també perquè dicten, en l'àmbit de les seues respectives competències, totes les disposicions que calguen per al desplegament d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 8 de març de 1993.  
El President de la Generalitat Valenciana,  
JOAN LERMA I BLASCO  
El Conseller d'Agricultura i Pesca,  
LUIS FONT DE MORA MONTESINOS


Còpia Permalink ELI